钦定古今图书集成/理学汇编/文学典/第161卷 > 《徐师曾文体明辩》 > 《跋山谷所遗灵源书》宋·僧德洪
## 钦定古今图书集成/理学汇编/文学典/第161卷 > 《徐师曾文体明辩》 > 《跋山谷所遗灵源书》宋·僧德洪

熙宁、元丰之间，西安出二伟人，徐德占一旦兴草莱，
与人主论天下事，若素宦于朝。黄鲁直气摩云霄，与
苏东坡并驰而争先。二公皆震天下圣世第一等人
也。而诗词所寓，翰墨之妙，拳拳服膺于灵源大士。如
此，则知彼上人者，必有大过人者耳。一以达摩“正谛
不断，才一缕”为忧，一以“愿得一云门”为言，岂非念其
所负，不可以踪迹者耶。“高安道人谊叟久从之游，蓄
此书。出以示予。予祝之使藏之名山。庶百千年之下
知江南道德所在，未全寂寥也。”